تاجکستان بیلن قرغزستان کیلیشیب آلدی
ایککی اولکه استخبارات باشلیغلری اوزارا اوچره شو اوتکزدی
قرغزستان بیلن تاجکستان اورته سیده چیگره ده یوز بیرگن قوراللی توقنه شوونینگ آرتیدن ایککی اولکه استخبارات باشلیغلری اورته سیده تینچلیک نی تامین ایتیش مقصدی بیلن بیر کیلیشووگه قول قوییلدی.
قرغزستان ملی خوفسیزلیک دولت کمیته سی باشلیغی قمچی بیگ تاشی یف بیلن تاجکستان ملی خوفسیزلیک دولت کمیته سی باشلیغی سای مومن یتیم اوف نینگ تاجکستانده اوچره شگن لیگی بیلدیریلدی.
اوچره شووده 16 سپتامبرده محلی وقت بیلن ساعت 16:00 ده آتشکیسین ایتیب اعلان ایتیلیشی نینگ آرتیدن حربی کوچلرنینگ کیینگه تارتیلیشی و برقرارلیک تامین ایتیلیشی اوچون کیلیشووگه قول قوییلگن لیگی معلوم قیلیندی.
تاشی یف نینگ خوددی شو اوچره شووده، توقنه شوو جریانیده تاجکستان کوچلری تامانیدن قولگه آلینگن 4 نفر قرغز حربی نینگ آزاد ایتیلیشینی تامین ایتگن لیگی افاده ایتیلدی.
ایککی اولکه چیگره کوچلری، جمعه کونی ایرته لب توقنه شووگه کیریشگندی.
اوشبو توقنه شوو عاقبتیده ایککی تاماندن هم تلفات یوز بیرگن لیگی بیلدیریلگندی.
azb_Arab pbt_Arab azb_Arab azb_Arab azb_Arab azb_Arab pbt_Arab azb_Arab